రాజశేఖర్ పాపోలు

రాజశేఖర్ పాపోలు ఒక తెలుగు చలనచిత్ర నిర్మాత. బృహస్పతి టెక్నాలజీస్ అనే సంస్థను స్థాపించి టెక్నాలజీ రంగంలో విశేష సేవలు అందిస్తున్నారు. అంతేకాకుండా బృహస్పతి ఎంటర్టైన్మెంట్స్ బ్యానరులో మీడియా సంస్థను ఏర్పాటుచేసి లేచింది మ‌హిళా లోకం అనే సినిమాను నిర్మించారు. సెలబ్రిటీ సూపర్ 7 పేరుతో ఓ లీగ్ ని నిర్వహించారు.

జీవిత విశేషాలు 
పశ్చిమ గోదావరి జిల్లా, ఆకివీడు మండలం, పెదకాపవరం గ్రామంలో జన్మించారు. తండ్రి పేరు బ్రహ్మారావు, తల్లి పేరు సీతామహాలక్ష్మి.

బృహస్పతి టెక్నాలజీస్ 
రాజశేఖర్ మేనేజింగ్ డైరెక్టర్ గా బృహస్పతి టెక్నాలజీస్ ప్రారంభించబడి, సీసీ కెమెరాల ఏర్పాటులో దేశంలోనే ప్రముఖ సంస్థగా గుర్తింపు పొందింది. సీసీ కెమెరాల ఏర్పాటుతోపాటు, ఇంటి ఆటోమేషన్‌ సిస్టమ్‌ ద్వారా లైటింగ్, రిఫ్రిజిరేటర్, ఏసి, ఫ్యాన్‌లు, హోమ్ థియేటర్, మ్యూజిక్ సిస్టమ్ వంటి ప్రతి ఎలక్ట్రానిక్ పరికరాన్ని స్మార్ట్ ఫోన్ నుండి ఆపరేట్ చేసే సదుపాయాన్ని కూడా అందిస్తున్నారు.

సెలబ్రిటీ సూపర్ 7 
బుల్లితెర, వెండితెరకు చెందిన కొంతమంది సెలబ్రిటీలలో సెలబ్రిటీ సూపర్ 7 పేరుతో బృహస్పతి టెక్నాలజీస్, బృహస్పతి ఎంటర్టైన్మెంట్ కలిసి ఒక క్రికెట్ లీగ్ నిర్వహించింది.  ప్రతి మ్యాచ్‌లో దాదాపు 50 మందికి పైగా బుల్లితెర, వెండితెర సెలబ్రిటీలు పాల్గొన్నారు. బృహస్పతి టెక్నాలజీస్ ఎండి రాజశేఖర్, హీరో, నిర్మాత శ్రీరామ్, ఇండియన్ ఫుట్ బాల్ కోచ్ ప్రవీణ్, హీరో, నిర్మాత నంద కిషోర్, స్పోర్ట్స్ అనలిస్ట్ కార్తీక్, నటుడు, నిర్మాత లోహిత్ కుమార్ ఆధ్వర్యంలో ఈ మ్యాచ్‌లు జరిగాయి. ఇందులో తిరుపతి టైగర్స్ సమీర్ టీం విజేతగా, కరీంనగర్‌ కింగ్స్ శ్రీరామ్ టీం రన్నరప్ గా నిలిచారు.

సినిమాలు 
బృహస్పతి ఎంటర్టైన్మెంట్స్ బ్యానరులో మీడియా సంస్థ ద్వారా సినిమారంగానికి సంబంధించిన అనేక కార్యక్రమాలు, ఈవెంట్లు నిర్వహించారు. లఘుచిత్రాల పోటీలను కూడా నిర్వహించి విజేతలకు బహుమతులు కూడా అందించారు. మంచు లక్ష్మి, శ్రద్ధాదాస్, హేమ ఇతర నటీమణులు ముఖ్యపాత్రలతో 'లేచింది మహిళా లోకం' అనే సినిమాతో నిర్మాతగా మారారు.

మూలాలు

తెలుగు సినిమా నిర్మాతలు
పశ్చిమ గోదావరి జిల్లా వ్యక్తులు